**JU OŠ „SILVIJE STRAHIMIR KRANJČEVIĆ“ Sarajevo**

**IZVEDBENI PLAN I PROGRAM ZA REALIZACIJU ŠKOLE U PRIRODI U ŠKOLSKOJ 2024/2025. GODINI**

**ULOGA I ZNAČAJ**

Škola u prirodi predstavlja vid osnovne pojmovne veze o užem i širem zavičaju, gdje će, daleko od gradske buke, učenici moći naučiti da od prirode uzmu sve što je dobro, a da je ujedno i sačuvaju. Učenje o prirodi u prirodnom ambijentu je imperativ vremena i ranog učenja, od bližeg ka daljem i u mlađem školskom uzrastu zauzima posebno mjesto u Nastavnom planu i programu.
U koncepciji rada Škole u prirodi posebnu ulogu ima odgojna i zdravstvena komponenta cjelokupnog rada, što i opredjeljuje prilikom izbora ovog oblika rada, s obzirom na mogućnost ostvarivanja što više odgojnih ciljeva i zadataka nastave svakog nastavnog predmeta pojedinačno kao i sadržaja i oblika cjelokupnog nastavnog i odgojnog rada.

**CILJEVI I ZADACI:**

**Osnovni ciljevi i zadaci Škole u prirodi su:**

- realizovati  programske sadržaje prema redovnom Nastavnom planu i programu, koji je u skladu s prirodnim okruženjem Škole u prirodi;
- omogućiti i osigurati svim učenicima odjeljenja da u toku školovanja pohađaju Školu u prirodi;
- odrediti rukovodioca  Škole u prirodi;
- tokom boravka potrebno je ostvariti planirani fond časova, predviđen Nastavnim planom i programom za svaki nastavni predmet;
- evidentirati ukupno vrijeme koje se u svakoj aktivnosti provede tokom realizacije nastavnih sadržaja svakog predmeta ponaosob;
- uvesti elastičan raspored, jer će vrijeme trajanja rada uslovljavati niz okolnosti, tako da rad može trajati i 15 minuta, ali i 60 minuta, u zavisnosti od toga šta je nastavnik planirao da realizuje u određenoj aktivnosti;
- učenici trebaju da uče uvijek i putem nenamjernog učenja, ali da se istovremeno igraju i zabavljaju koristeći prirodne resurse;
- uočavati da je priroda otvorena za one koji je poštuju, koji znaju da čitaju njene znakove, koji razumiju njen govor;
- uživati u doživljavanju prirodnog ambijenta;
- stvoriti uslove za ugodno raspoloženje i održavati isto;
- naučiti pravila ponašanja u prirodi, poštovati prirodne pojave, vjetar, vodu,…
- saznavati, učiti posmatranjem, istraživanjem, isprobavanjem;
- svaki dan posvetiti jednoj temi, jednoj aktivnosti: jedan dan smo planinari, drugi dan smo šumari, livadari, kuhari, slikari, zabavljači, pisci, pjesnici i drugo, dakle prema dogovoru;
- priprema za istraživanje u prirodi u vezi je s izborom odgovarajuće obuće i odjeće koja je komotna i pokriva tijelo;
- osigurati pribor za prvu pomoć;

**Pravila života:**
- stalno mijenjati sudionike grupe kako bi svaku novu aktivnost radili sa nekim drugim, a da su, ipak, uvijek svi zajedno;
- probati okuse nove hrane, "nacionalne specijalitete";
- brinuti se o sebi;
- voditi računa da u novom ambijentu niko nije sam i da svi imaju ista prava, obaveze i svoje potrebe.

**ZADACI:**

**OBRAZOVNI**

**Sticanje znanja o:**

* užoj i široj okolini, užem i širem zavičaju, BiH i dešavanjima u njima;
* međusobnoj zavisnosti živih bića, s posebnim naglaskom na zavisnost ljudi jednih od drugih;
* odnosu prema prirodi;
* odnosu prema čovjeku i njegovom zdravlju, fizičkoj aktivnosti;
* orijentaciji u prostoru i vremenu;
* geografskoj karti užeg, šireg zavičaja, BiH;
* privredi u zavičaju;
* naseljima i saobraćaju u užem i širem zavičaju i BiH;
* promjenama na biljkama i životinjama u svim godišnjim dobima;
* biljkama i životinjama u prirodnoj životnoj zajednici;
* principima pravilne i redovne ishrane, kulturi ishrane;
* ličnoj higijeni i higijeni prostora

**FUNKCIONALNI**

Uč**enici će:**

* posmatrati i procjenjivati;
* samostalno ili u grupi planirati;
* provoditi istraživanja;
* samostalno ili u grupi izvoditi zaključke;
* izvoditi mjerenja;
* razmatrati dokaze, procjenjivati i prezentirati dokaze;
* prenositi informacije u individualnom i timskom radu;

**ODGOJNI**

**Učenici će razviti pozitivne vrijednosti i stavove:**

* prema samom sebi, prema drugima – u zajednici, prema porodici;
* o učenju kao cjeloživotnom procesu;
* o poštivanju različitosti;
* o sticanju samopouzdanja i odgovornosti;
* o ekološkoj svijesti (značaj čistog zraka, životne sredine, značaju boravka u prirodi za zdravlje);

Učenici će:

* usvajati i koristiti naučna dostignuća u okviru razumijevanja svijeta u kojem žive;
* učiti kako poboljšati kvalitet življenja;
* usvajati pozitivne motoričke navike (bavljenje tjelesnim aktivnostima, zagrijavanje, jutarnje vježbe oblikovanja, smirivanje organizma, igra, pravilno držanje tijela prilikom sjedenja, stajanja i hodanja);
* učiti da na adekvatan način kontrolišu emocije u različitim životnim  situacijama –mimikom, pantomimom i gestama;
* učiti da pozitivno doživljavaju i vrednuju život i rad u novom ambijentu.

**SADRŽAJI, METODE I SREDSTVA KOJIMA SE POSTAVLJENI CILJEVI OSTVARUJU**

Škola u prirodi je specifičan način izvođenja nastave u kojoj dolazi do obrade novih nastavnih sadržaja te provjeravanja znanja i iskustava stečenih u učionici kroz primjenu u stvarnoj životnoj sredini. Pogodnost ovog oblika nastave jeste lakše i brže učenje, jer ovaj oblik nastave odražava temeljito planiranje aktivnosti izvan učionice, s jasno osmišljenim sadržajima,ciljevima i zadacima, sadržajno i metodički adekvatno pripremljenim. Škola u prirodi kao obavezan segment nastave, u prirodnom ambijentu, osigurava učeniku postizanje takvog cjelovitog i snažnog doživljaja nastavnog sadržaja kroz nastavu, igru, takmičenje, pjesmu, priču, druženje sa vršnjacima, opažanje, upoređivanje, mjerenje, opisivanje,zaključivanje, obrazlaganje i učenje o svijetu koji ih okružuje. Organizacija nastave i  ukupan boravak u Školi u prirodi je prvenstveno fleksibilan. Ovo također podrazumijeva i paralelno i integrativno izvođenje nastave svih predmeta. Potrebno je organizovati nastavu po grupama koje će se smjenjivati, jer ambijent dozvoljava da kroz igru, zabavu i pjesmu usvajaju znanja i zadovolje svoje potrebe.
Potrebno je uskladiti dnevni ritam odmora, spavanja, učenja i igre.

**BJK, HJK, SJK**

Programski sadržaji jezika i književnosti, realizuju se na taj način da će se najprije ponoviti oni tekstovi koji se svojim sadržajima odnose na život i rad ljudi u novoj sredini, kao i na zajednički život, u kojima će se nalaziti učenici za vrijeme boravka u Školi u prirodi. Posebno težište je na uočavanju likova i njihovih postupaka, opisu likova i zauzimanju stavova prema likovima. Koristit će se tekstovi u kojima se nalaze opisi, posebno onih predjela koji su karakteristični za boravak učenika, visoki planinski predjeli, zimski/proljetni ambijent ili sl.
U cjelini, potrebno je vršiti povezivanja, korelaciju. U okviru takmičenja i kviza znanja, učenici će se takmičiti u poznavanju likova i to onih koji imaju mnogo zajedničkog, kao i različitog, što je svakako dio rada i razgovora o sadržaju književnog teksta.

Pisanje razglednica s adresiranjem je predviđeno programom rada te se prema tome ovaj dio programa ostvaruje u konkretnoj životnoj situaciji.

Veče recitacija- Učenici će recitovati pjesme koje su učili u toku školovanja i u okviru zahtjeva predviđenih Nastavnim planom i programom.

Za vrijeme boravka, učenici će pripremati zidne novine i voditi dnevnik u koji će zapisivati dnevne aktivnosti. Zidne novine će sadržavati literarne i likovne priloge učenika.

- Vježbe usmenog i pismenog izražavanja.

**MOJA OKOLINA**

Planirat će se sadržaji koji odgovaraju boravku, životu i radu učenika u novoj sredini.

Ponavljanje i povezivanje kao i proširivanje onih sadržaja koje su učenci učili u školi, a sada su u mogućnosti da ih neposredno posmatraju,  naročito kada se govori o životu i radu ljudi (posjete: farma krupne i sitne stoke – mliječni i mesni proizvodi; staklenik,...)

Tematske cjeline za učenike razredne nastave su:
Biljni i životinjski svijet;

Pravilna ishrana i boravak u prirodi;

Ekološka kultura i higijena stanovanja;

Izgled šireg zavičaja;

Izgled i sastav tla i važnost vode;

Privreda, a naročito šire povezivanje sa sadržajima koji se odnose na izučavanje BiH;

Posjete historijski značajnim spomenicima;

Reljef;

Orijentacija u prostoru;
U okviru ovog predmeta učenici će se upoznati s prošlošću kraja.

**MATEMATIKA**

Nastavni sadržaji predmeta Matematika pružaju mogućnost da se prilikom sastavljanja tekstualnih zadataka sadržaji vežu za život i rad ljudi u toj sredini.
U okviru ovog predmeta postoji mogućnost da učenici posmatraju različite predmete i tako uočavaju skupove i podskupove, oblike predmeta i stiču i određena znanja iz geometrije. Moguće je organizovati takmičenja u znanju i sl.

**LIKOVNA KULTURA**

Prilikom ostvarivanja programskih sadržaja predmeta Likovna kultura koristit će se oni motivi i tehnike koje upravo proizlaze iz života i rada samog okruženja Škole u prirodi, čime se u potpunosti mogu ostvariti ciljevi i zadaci nastave ovog predmeta. Kako će učenici uređivati zidne novine, pored literarnih radova, objavljivat će se i likovni radovi.

|  |  |
| --- | --- |
|   |   |

**MUZIČKA KULTURA**

Realizacijom programa muzičke kulture nastojati da učenici pjevaju one pjesme koje su po svom sadržaju najbliže životu i radu sredine u kojoj se nalaze, kao i pjesme koje su učili u toku školovanja.
Prilikom učenja tekstova i melodija novih pjesama vodimo računa da po svemu odgovaraju novom ambijentu. Nastojati da učenici nauče jednu pjesmu i jednu folkolornu igru iz kraja u kojem borave.

**TJELESNI I ZDRAVSTVENI ODGOJ**

Nastavne sadržaje  tjelesnog i zdravstvenog odgoja realizovati na način kojim će se više koristiti igre kod kojih dolazi do izražaja razvijanje sposobnosti značajnih sa stanovišta samozaštite i odbrane (sportske igre, igre na snijegu, redovne tjelesne vježbe), kao i čuvanje mentalnog zdravlja – u skladu s mjestom boravka i godišnjim dobima. Učenike je potrebno naučiti kako da pruže prvu pomoć i pomognu u slučaju da neko bude ozlijeđen.
Radne obaveze učenika, a naročito dežurstvo i način njegovog obavljanja povezivati s prethodno realizovanim aktivnostima i odgovornošću koju sa sobom nose.

Ovaj vremenski period koji učenici provode u Školi u prirodi pogoduje razvoju njihovih osnovnih psihomotoričkih sposobnosti s primjerenom frekvencijom pokreta i aktivnosti (koordinaciju pokreta, ravnoteža, fina motoriku ruku, preciznost) u kojem igra ima posebno značajnu ulogu.
Pravilna demonstracija svih aktivnosti u prirodnim uslovima predstavlja primjeren način za njihovo adekvatno usvajanje, čime se potiče samostalnost učenika, njegova samokritičnost, jača samopouzdanje i samoaktualizacija i učenika vodi na putu sazrijevanja.

Nastavnici će se pripremati za rad na taj način što će određivati konkretne sadržaje određenog bloka, vrijeme trajanja i mjesto izvođenja.

Svaki dan ima svoj sadržaj i dnevni raspored, od buđenja do spavanja.
Za vrijeme boravka vodit će se dnevnik rada čiji će sadržaji koristiti za ljetopis škole i drugo, s podacima o životu i radu svih učesnika Škole u prirodi. Škola u prirodi kao segment nastave, u prirodnom ambijentu, osigurava postizanje takvog učenikovog doživljaja i efekte u nastavnom radu koji doprinose trajnijem zapamćivanju i korištenju naučenog u životu.

**NOSIOCI PREDVIĐENIH SADRŽAJA I AKTIVNOSTI ŠKOLE U PRIRODI**

**Školski odbor**

* Upoznavanje sa Izvedebenim planom i programom Škole u prirodi
* Upoznavanje s programom i općim uslovima putovanja

**Direktor škole**

* Koordiniranje u svim aktivnostima koje spadaju u nadležnost škole, u svojstvu nosioca

aktivnosti

* Predlaganje vođe putovanja
* Prezentiranje Izvedbenog plana i programa Škole u prirodi Školskom odboru radi

upoznavanja

* Organizovanje konsultacija prije izvođenja putovanja, što podrazumijeva uključenost svih zainteresovanih subjekata u procesu odlučivanja i planiranja
* Obaveza informisanja Ministarstva za odgoj i obrazovanje KS o provedenoj proceduri nabavke i realizacije Škole u prirodi

**Nastavničko vijeće**

* Usvajanje Izvedbenog plana i programa Škole u prirodi
* Imenovanje vođe putovanja
* Određivanje jednog pratioca iz reda zaposlenika škole na svakih 15 učenika
* Donošenje Odluke koja se odnosi na Izvještaj o realizaciji Škole u prirodi

**Odjeljensko vijeće**

* Predlaganje Izvedbenog plana i programa Škole u prirodi
* Koordiniranje aktivnosti, koje su u domenu rada Odjeljenskog vijeća, po nalogu direktora

škole

**Razrednici IV razreda**

* Aktivno učešće u svim aktivnostima koje podrazumjevaju uključivanje učenika odjeljenja kojim rukovode
* Pravovremeno upoznavanje roditelja/staratelja učenika sa organizacijom Škole u

prirodi

* Pribavljanje pismene saglasnosti roditelja kojom se prihvataju opći uslovi putovanja, program putovanja i daje saglasnost za učešće učenika u Školi u prirodi
* Dostavljanje relevantne dokumentacije za koju je zadužen vođa puta
* Plansko upoznavanje učenika i roditelja/staratelja sa Etičkim kodeksom (društveno

prihvatljiva pravila ponašanja), na časovima odjeljenske zajednice, odnosno roditeljskim

sastancima

* Obaveza prikupljanja izjava roditelja/staratelja o zdavstvenim i drugim specifičnim

potrebama djece/učenika

* Obaveza prikupljanja izjava roditelja/staratelja o prihvatanju nadoknade troškova i

eventualno pričinjene štete koju prouzrokuje učenik/njihovo dijete/štićenik

**Vođa puta**

* Aktivno učešće u planiranju, organizaciji i realizaciji Škole u prirodi
* Ostvarivanje Izvedbenog plana i programa
* Pripremanje izvještaja o realizaciji Škole u prirodi
* Druga prava i obaveze definisane u odluci o imenovanju i prema nalogu direktora škole

**Roditelji učenika**

* Pravovremeno upoznavanje s načinom realizacije Škole u prirodi
* Davanje saglasnosti za učešće učenika u Školi u prirodi
* Upoznavanje s Izvedbenim planom i programom Škole u prirodi
* Plansko upoznavanje roditelja s Etičkim kodeksom (društveno prihvatljiva pravila

ponašanja učenika), na roditeljskim sastancima

**Učenici**

* Plansko upoznavanje s Etičkim kodeksom ponašanja učenika u Školi u prirodi na časovima odjeljenske zajednice
* Upoznavanje s pravilima sigurnosti i zaštite od socijalno neprihvatljivih oblika ponašanja (diskriminacija, neprijateljstvo svih oblika nasilja s posebnim osvrtom na vršnjačko nasilje)
* Zabrana odlaska učenika na neprikladna mjesta
* Učešće u edukaciji s ciljem aktivnog doprinosa učenika u procesu realizacije

**Agencija**

* Upoznavanje, na transparentan i javan način, sa Izvedbenim planom i programom Škole u prirodi
* Osiguranje pretpostavki za realizaciju Izvedbenog plana i programa Škole u prirodi u

skladu s odredbama ovog pravilnika

* Isplati cijene za ugovorene usluge
* Osiguranje visokog kvaliteta usluga prevoza, smještaja, boravka, ishrane, te drugih usluga u sklopu turističkog paketa/aranžmana, odnosno osiguranju bezbjednosnih aspekata realizacije,
* Poštivanje svih odredbi ugovora zaključenog sa školom

**PLANIRANI OBUHVAT UČENIKA**

U Školi u prirodi će učestvovati ukupno 26 učenika, dva odjeljenja IV razreda, u pratnji 2 nastavnika.

**DUŽINA TRAJANJA**

U šk. 2024/2025. god. Škola u prirodi će se realizovati u okviru tri radna nastavna dana (2 noćenja). Termin realizacije juni 2025.godine.

**PLANIRANI PUTNI PRAVCI I PLANIRANA DESTINACIJA**

Mjesto realizacije Škole u prirodi je Bjelašnica, hotel „Han“, gdje će učesnici biti u smještaju kategorizacije 4 zvjezdice.

Planirani putni pravci:

Polazak: Sarajevo – Bjelašnica

Povratak: Bjelašnica – Sarajevo

**OPIS PREVOZA, UGOSTITELJSKIH I DRUGIH USLUGA**

Pri realizaciji putovanja moraju se koristiti autobusi odgovarajuće starosti (ne stariji od 12 godina), tehnički ispravni i pregledani pod uslovom da njima upravljaju lica koja ispunjavaju zahtjeve u pogledu profesionalne obučenosti i kompetentnosti.

Zahtjevi u pogledu udobnosti podrazumijevaju obavezu Agencije i škole da osiguraju potreban

broj sjedišta u autobusu ili putničkom motornom vozilu, odnosno rezervaciju ako se prevoz

obavlja drugim prevoznim sredstvom (voz, avion, brod).

Ugostiteljske usluge predstavljaju bitan segment za kvalitet realizacije. One podrazumijevaju

usluge pravnih lica u svrhu pripremanja hrane i pružanje usluga prehrane, pripremanje i

posluživanje pića i napitaka u objektu i izvan objekta te pružanje smještaja u objektima na način predviđen zakonom i propisima koji uređuju tu oblast.

**ODREDBE O UPRAVLJANJU RIZICIMA REALIZACIJE**

Obaveza škole je da osigura zaštitu najboljeg interesa učenika, da vodi brigu usmjerenu ka očuvanju njegovog fizičkog i mentalnog zdravlja te bezbjednosti, kroz preduzimanje sigurnosnih mjera i upravljanje rizicima u postupku organizacije i realizacije Škole u prirodi.

- Poduzimanje sigurnosnih mjera i upravljanje rizicima u postupku realizacije Škole u prirodi.

- Škola je obavezna preventivno postupati preduzimanjem niza sigurnosnih mjera kako bi povećan rizik, kao bitna karakteristika realizacije Škole u prirodi, bio sveden na razumnu mjeru, odnosno minimum.

- Realizacija niza planskih aktivnosti usmjerenih na povećanje sigurnosti svih sudionika uključenih u realizaciji Škole u prirodi, kao što su:

* pravovremeno upoznavanje roditelja učenika s planom i programom realizacije Škole u prirodi (predviđena Godišnjim programom rada škole),
* pribavljanje pismene saglasnosti roditelja kojom se prihvataju opći uslovi putovanja, program putovanja i daje saglasnost za učešće učenika u realizaciji Škole u prirodi,
* plansko upoznavanje učenika i roditelja s Etičkim kodeksom ponašanja učenika (društveno prihvatljiva pravila ponašanja), na časovima odjeljenske zajednice, odnosno na roditeljskim sastancima,
* upoznavanje učenika s pravilima sigurnosti i zaštite od socijalno neprihvatljivih oblika ponašanja, diskriminacije, neprijateljstva i svih oblika nasilja s posebnim osvrtom na vršnjačko nasilje,
* preduzimanje zaštitnih mjera od odlaska učesnika Škole u prirodi na neprikladna mjesta i druge mjere.

**FINANSIJSKI OKVIR**

I ove školske godine, kao i prethodne, roditelji neće finansirati boravak djece u Školi u prirodi, jer će ista biti finansirana sredstvima Ministarstva za odgoj i obrazovanje KS. (230 KM po učeniku)

Roditelji snose troškove za eventualnu naknadu štete prouzrokovane nemarnim ponašanjem učenika.

**TEHNIČKA ORGANIZACIJA**

Tehnička organizacija podrazumijeva radnje organizacije i pripreme, a naročito:

* donošenje odluke o vrsti postupka koji će se provoditi za odabir najpovoljnije ponude shodno Zakonu o javnim nabavkama
* aktivnosti formiranja Komisije i provođenja procedura odabira Agencije koja će pružiti tehničku podršku pri realizaciji konkretnog oblika odgojno – obrazovnog rada
* pripremne aktivnosti zaključivanja ugovora o angažmanu Agencije
* program putovanja te opće uslove putovanja
* konsultacije sa ciljem potpune uključenosti i obaviještenosti roditelja o svim ponuđenim sadržajima posebno u smislu izbora mjesta realizacije i kompletnog aranžmana
* utvrđivanje i upoznavanje sa vremenskim okvirom odnosno terminima (polazak, dolazak, boravak, povratak)
* vremenski okvir odgovornosti nosioca aktivnosti,Agencije i zaposlenika škole uključenih u realizaciju ovog oblika odgojno – obrazovnog rada
* prikupljanje podataka o organizaciji, uslovima smještaja, vrsti i kvalitetu vozila za prevoz učenika
* poduzimanje sigurnosnih mjera i upravljanje rizicima u postupku realizacije oblika odgojno – obrazovnog rada
* ažuriranje pisane dokumentacije koja obuhvata sve pojedinačne akte nastale u postupku obavještavanja roditelja o svim oblicima odgojno – obrazovnog rada te pismene saglasnosti roditelja kojom se prihvataju opći uslovi putovanja i daje saglasnost za učešće učenika
* druge obaveze, uvažavajući specifičnost svakog pojedinačnog oblika odgojno – obrazovnog rada;

**NAČIN FINANSIRANJA PO KATEGORIJAMA UČESNIKA**

Sredstva za finansiranje Škole u prirodi osigurava Osnivač, odnosno Ministarstvo

obrazovanja i nauke KS.

Ministarstvo je obavezno da u Budžetu KS, na poziciji Ministarstva planira i osigura sredstva za realizaciju ovog obavezujućeg oblika nastave prema unaprijed utvrđenom Okvirnom planu i programu organizacije i realizacije Škole u prirod za učenike osnovnih škola kao javnih ustanova.

Škola u prirodi do osiguranja finansijskih sredstava, može se realizovati na principu

dobrovoljnosti.

Obaveza osnivača ogleda se i u osiguranju sredstava za neophodne troškove zaposlenika koji

učestvuju u realizaciji ovog oblika odgojno – obrazovnog rada koji je planiran Godišnjim

programom rada škole.

Obaveza škole je da predvidi ova sredstva u budžetu škole i u tom smislu uputi zahtjev osnivaču

za doznačavanje istih.

Po završetku Škole u prirodi, na prvoj narednoj sjednici Nastavničkog vijeća, vođa puta će

podnijeti izvještaj o realizaciji.

Izvedbeni plan, na prijedlog Odjeljenskog vijeća, za Školu u prirodi, bit će prezentiran i stavljen na usvajanje 2025. godine, na sjednici Nastavničkog vijeća.

Razrednice: Aida Karup i Sanela Sehili